钦定古今图书集成/方舆汇编/职方典/第1505卷 > 丽江府关梁考 通志
## 钦定古今图书集成/方舆汇编/职方典/第1505卷 > 丽江府关梁考 通志

坵塘关　：在府城南二十里。郡之门户。

雪山门关　当么些、吐蕃之界，险峻天成。元世祖由吐蕃入大理，破石门关。明初傅有德定丽江，破石门关，即其地也。

双石桥　在府城西北双洞，玉河水经此，分为二派。

万钧桥　在通判署前，跨玉河。

吉祥桥　在白沙里，北跨清溪。

清龙河桥　在东河里，跨清溪。

东员桥　在府城东南五里，跨清溪，源出雪山，以石为之。

铁桥　在旧巨津州北一百三十馀里，跨金沙江。考建桥之时，或云吐蕃，或云“隋史万岁及苏荣，或云南诏阁罗凤与吐蕃结好时置。吐蕃尝置铁桥节度，后异牟寻归唐，与韦皋合兵破吐蕃，断铁桥，即此。” 所跨处穴石锢铁为之，冬月水清，犹见铁环。

金沙江渡　在阿喜汛江外，即中甸，向属内地。自康熙十六年吴三桂求援于蒙古，割中甸地赂之；遂为外地，不通商旅。迨二十七年，达喇喇嘛求互市于金沙江，总督范承勋以金沙江属内地，奏请于中甸互市。遂设渡通商贸易。凡出口者，给照票验放，为内外要关；以鹤、丽三营守备轮防。